Такива зони Русия вече имала "в Прибалтика (около Калининград) и Черно море (около Крим), а също и в Сирия"

Ако Москва остави системата си за противовъздушна и противоракетна отбрана С-400 в Сърбия, ще създаде в сърцето на Балканите обширна зона (радиус до 400 км), в която достъпът на военновъздушни сили на НАТО ще бъде силно затруднен в случай на криза. За това предупреждава в позиция българския Атлантически съвет. В неправителствената организация членуват и бивши депутати и министри, включително и на отбраната като Велизар Шаламанов и Тодор Тагарев.

"Значителна част от въздушното пространство над Западна България, вкл. и това над София, ще бъде в обсега на ракетите. Това е противно на интересите ни като съюзник в НАТО. Такива зони Русия вече има в Прибалтика (около Калининград) и Черно море (около Крим), а също и в Сирия", пишат още от Съвета и питат. "Започна ли изграждането на такава зона и на Балканите?"

Наскоро и Турция се сдоби с комплекси С-400.